
GLASNIK SV. JOSIPA 



IST HRVATSKOME KATOLIČKOM POKO ZA ZABAVO I P00K0 

Izlazi svakog prvog a mjeseca. -*n*- Cijena poštom na godinu 8 Kruna. 


Boj protiv Crkve. 

»Progonit će vas«, rekao je božanski Spasitelj svojim 
učenicima. Njegovo se proročanstvo neprestano ispu¬ 
njava. U naše su dane ta progonstva tolika i tako opće¬ 
nita, da već i zadnje selo zna za njih. Židovi, »slobodni 
zidari«, gospoda što se zovu »liberalci« i »naprednjaci«, 
radnici socijaldemokratski, toliki u ratu otrovani seljaci 
itd. sve to ustaje protiv Crkve. 1 kakvom žestinom, ka¬ 
kvom mržnjom i grubošću, Bože moj! Što je do njih, 
mnogi su spremni da i ubijaju, naročito svećenike, koji su 
svom dušom odani vjeri, što je uče. One druge sveće¬ 
nike, koji okreću leđa Kristu i Crkvi pa ištu dobra zemalj¬ 
ska i ženu, takve oni vole i pomažu, jer su im to najbolji 
pomoćnici u borbi protiv Crkve. 

Čitave stranke postoje danas po svim državama, 
koje naviještaju katoličkoj Crkvi boj. Kad one dođu do 
vlasti u državi, onda u prvom redu nastoje da unište 
katoličku vjeru. Tako je bilo pred strašni rat n pr- naj¬ 
prije u Francuskoj onda u Portugalskoj. Tako je sada 
u Češkoj, u kojoj su na vladi bezbošci. Čini se pače, da 
će Češka nadmašiti u proganjanju svega katoličkoga sve 
druge države. 

Češki katolički biskupi izdadoše zajedničku posla¬ 
nicu svomu narodu, u kojoj kažu, da kat. Crkva u Češkoj 
ne samo nema nikakve zaštite, već je po miloj volji uni¬ 
štava tako zvana »Češka crkva«, koju osnovaše otpali 
katolički svećenici. Te svećenike pomaže češkoslovačka 
država, pomažu ih bezvjerci i krivovjerci svake vrste, 
s kojima se oni brate. Vlada namješta takve otpale ii izop¬ 
ćene svećenike u državne službe, daje da u ministar¬ 
stvima prolaze upravo krotz nihove ruke stvari, koje se 
tiču katoličke Crkve. A takvi odmetnici mrze Crkvu, 
više od drugih i najvolili bi, da je nije, jer ih ona kori 
svojim životom. Takvi odmetnici rade da otrgnu od 
Crkve narod i svećenstvo, imaju popisane svećenike, koji 
su zreli da otpanu, pa im nude, ako u istinu otpanu, masnu 
Judinu plaću. Kad se daju svećenicima mjesta, koja po¬ 
djeljuje vlada, onda su uvijek prvi na redu svećenici, koji 
su nepokorni svomu biskupu; vlada ih pomaže u otpor¬ 
nosti protiv biskupa. Katolicima se crkve silom oduzi¬ 
maju, njihovi se vjerni svećenici surovo zlostavljaju, pače 
lm se groze smrću. Oblasti sve to mirno gledaju, one 
pače idu u svemu na ruku svima, koj.i su protiv kat- 
Crkve. Iz škole se baca kršćanski nauk vjere i križ 
Isusov; čine tc na svoju ruku bezvjerski učitelji proti 
volji roditelja. Za službu Božju posvećene kapelice upo¬ 
trebljavaju se za drugo, a kipovi se svetaca divljački i uz 
poruge oskvrnjuju i razbijaju, a da zato ni vlas s glave 
ne padne oskvrniteljiina. 

Tako se eto tuže češkoslovački biskupi. Češki ka¬ 
tolički narod ustaje međutim sam na svoje noge i orga¬ 
nizira se na obranu. 

Hrvati Katolici! što se događa Česima, moglo bi se 
vrlo brzo dogoditi i nama. I kod nas se već duže javljaju 
glasovi gore od vlade, da bi trebalo s naukom vjere van 
iz škole. I kod nas se našlo svećenika Juda, koji osta¬ 
više Krista i odoše k njegovim neprijateljima, da osnuju 
nekakvu »narodnu crkvu«. I kod nas hoće toliki, da ka¬ 
toličku Crkvu posve osiromaše, da je izvrgnu preziru i 
ruglu, da je unište. Imamo čitavih političkih stranaka, 
koje o tom rade. 

Tko kod izbora bude glasovao za ta¬ 
kve stranke, kako bi smio da se zove kato¬ 
likom? Glasujte dakle samo za ljude, koji 
su katolici po svom uvjerenju i življenju, 
jer će samo takvi braniti vaše svetinje! 

JVL 

Muke u čistilištu. 

Kad seljak ovrše pšenicu, metne je još na sunčanu 
žegu, da se posve osuši i onda je istom spremi u žitnicu 
Tako Dostupa i Gospodin s dušama mnogih pravednika: 
one moraju najprije u čistilište, gdje trpe kazne za svoje 
grijehe, te se po tim kaznama i čiste. Mnogo, veoma 
mnogo podnose one tu. Često se čuje, da su najma- 
n j e muke u čistilištu nesnosnijeod svih muka ovoga 
svijeta, no ova je tvrdnja jamačno preoštra, a ni objava 
Božja o tome ne govori. Čujmo jedan Bogom veoma 
prosvijetljen um. 

Sv. Bonaventura prigovora ovoj tvrdnji ovako: 
»Kako bi se ta izjava dala spojiti s neizmjernom mudrosti 
i dobrotom Božjom? Slažem se s tim, da su naj¬ 
bolnije muke čistilišne teže od najstrašnijih muka 
ovoga života. To je opravdano i sigurno, to moramo vje¬ 
rovati, no mišljenja, da je ondje najmanja muka strašnija 
od najnepodnošljivije muke u ovome životu, ne mogu 
nikako prihvatiti. Može se dogoditi, da, događa se često, 
da netko umre na veoma visokom stupnju savršenosti. U 
posljednjoj pak borbi učini laki grijeh; ostala je dakle na 
njemu krivnja, za koju bi mogao zadovoljiti jednim Oče- 
našem, ili znakom sv. križa, ili da se poškropi sv. vo¬ 
dom. Zar je moguće, da će Bog tu dušu udariti tako stra¬ 
šnom kaznom, koja se ne bi dala isporediti ni s jednom 
mukom ovoga svijeta? Pomislimo samo na mučila, na 
usijane noževe, željezne kvake, kojima su kidali muče¬ 
nike! Stalno je, da pravedni Bog okorjeloga grješnika 
mora kazniti vječnom kaznom; to je posve u redu. No 
da bi duša, koja Gospoda ljubi, radi neznatne 
ljage, radi lake krivnje, koja još nije oproštena, za koju 
još nije zadovoljila, morala trpjeti kaznu, koja nadilazi 
sve muke ovoga svijeta, s tim se mišljenjem ne mo¬ 
ramo složiti.« 

Možemo pak prihvatiti sud sv. Augustina, koji kaže, 
da su muke u čistilištu zajedno uzete uopće žešće 
nego sve muke zemaljske. 

Kakve su čistilišne muke, o tom govori objava Božja 
samo nešto a i to neizvjesno. I sv. Crkva ne izjia/vljuje 
ništa u toj stvari. Ona tek moli za duše u čistilištu u ka¬ 
nonu sv. Mise: »Molimo te, Gospode,, primi ih u mjesto 
rashlađen ja, svijetla i pokoja«. 

I u Misi za pokojnike nađemo češće izričaj r a s h la¬ 
đe n j e. Prema tome trpe duše od neke vrućine, od suše, 
koju uzrokuje vatra. Da li je vatra u čistilištu onakva, 
kakva je zemaljska ili možda kao paklena, to ne kazuje ni 
jedan članak vjere, no kršćanin treba, da promisli, što piše 
sv. Pavao u prvoj poslanici Korinćanima: »On će pretr¬ 
pjeti štetu, no sam će biti spasen, i to kao po vatri« (3. 
15.). Što znače te riječi? 

Sv. Pavao govori o čovjeku, u čijim se djelima na 
dan suda nađe krivice, da će pretrpjeti štetu, no sam on 
da će se spasti, i to »kao po vatri«, t. j. tko dolazi pred Bo¬ 
žanskoga Suca s djelima, koja nijesu posve čista, zadobit 
će vječno blaženstvo, kad se očisti po nekoj vrsti 
vatre, ili po nečemu, što je slično vatri. 

Vatra uništuje posljednje još mrlje grješne rđe. Sv. 
Katarina iz Genove poređuje dušu, koja trpi, zlatu u talio¬ 
nici. »Pogledajte zlato. Sto se ono više tali, to postaje 
vrednije, a tale ga tako dugo, dok u njemu ne nestane 
svake nesavršenosti-« Tajanstveno je pitanje: kako 
vatra djeluje na siromašnu dušu u čisti- 
lištu? Imade duševnih bolova, kojih ne zamjećujemo 
ni jednim sjetilom. Opominješ li se na pr. koje pretrpljene 
teškoće, to ti ona iznova može prouzrokovati tešku du¬ 
ševnu muku; isto tako možeš trpjeti od straha, bojeć se 
događaja, koji iščekuješ. Naša su sjetila oruđe duše za 
ovaj svijet. Zar Bog ne bi mogao da zamijeni ovo oruđe 
čim drugim na onom svijetu? 

Svakako stoji da ta vatra uzrokuje dušama bolove. 
Teolozi sa sv. Tomom uče, da ona vatra po volji Božjoj 
zadržava duh u prostoru i smeta ga u njegovu djelovanju. 
Bol, koji stoga nastaje, nije osjetan, već posve duhovan i 
zato upravo mora biti silan. 

Svako biće naime to više trpi, što mu se više ogra¬ 
ničuje ili potlačuje njegovo prirodno življenje. Duše u 
čistilištu pak trpe cijelim bićem svojim. Kao dusi, oslo¬ 
bođeni od tijela, nijesu po svojoj prirodi vezani na prostor, 
a u čistilištu su zatvoreni u prostoru i vezani su na nj; uže 
nego su ikada bili vezani s tijelom, vezani su s vatrom, 
što je za njihovu prirodu u najvećoj mjeri mučno. Prema 
tome Crkva s pravom moli za njih rashlađenje u toj ne¬ 
snosnoj vrućini. 

Nadalje molimo, da bi ih dragi Bog primio u mjesto 
svijetla. Po tom je u čistilištu tama. Kako se pak to 

može pomisliti, kad znademo, da je ondje vatra? Znano 
nam je, da je i u paklu vatra, a ipak je ondje i »skrajnja 
tama«. Što dakle može biti u paklu, može biti i u čistilištu. 
Svijetlo ne pripada baš samoj prirodi vatre; ono je tek 
svojstvo zemaljske vatre, koja nastaje trošenjem gorivih 
stvari. Ima i na ovome svijetu vrućine, koja se samo 
osjeća, a ne zamjećuje se očima. Takva je vrućina na pr. 
vrućica od upale pluća, koje ne vidiš, ali koja i kako zna 
paliti bolesnika. Isto se tako razvija vrućina gdjegod što 
gnjije, ako je i ne vidiš. 

Riječ »svijetlo« imade još neko više značenje. Bog 
je vječno svijetlo* »Ja sam svijetlo svijeta«, 
kaže Isus. Po svudašnjosti svojoj Bog je i u čistilistu, 
no lice je njegovo sakriveno. Kako su duše u čistilištu 
oslobođene od svega, što im je bilo milo za zemaljskoga 
života, teže neiskazanom silom za Bogom, no kako im on 
uskraćuje gledanje svoga lica, to im baš ovo uskraćivanje 
prouzrokuje najviše boli. Da, to i jest glavna i najosjet¬ 
ljivija kazna u čistilištu za one plemenite duše, koje jasno 
spoznavaju Boga i gore vatrom čiste ljubavi Božje. 

Za duše u čistilištu molimo još, da bi ih Bog primio 
u mjesto pokoja. Istina, one usred svih svojih bolova 
ipak već uživaju u pomisli rajsko blaženstvo, jer znadu, da 
im je osigurano nebo, u kojem će doskora gledati lice 
Božje. Znamo i to, da Bog ne dopušta, te bi duša, koja je 
u posvetnoj milosti i u kojoj boravi duh Božji, trpjela 
strašne muke i očaj prokletnika. Uza sve to ipak te siro¬ 
mašne duše još ne uživaju onoga mira, koji dolazi od po- 
svemašnjega sjedinjenja s Bogom i od vječnoga gledanja 
presvetoga Trojstva. Još ih muči grižnja savjesti, 
kore sebe vazda radi grijeha, koji su im 
istina, oprošteni, ali još nijesu zadovoljile za njih. Zato i 
molimo: »Pokoj vječni daruj im, Gospode... neka poči¬ 
vaju u miru!« 

Riječi sv. Augustina: »Nemirno je srce moje, dok se 
ne smiri u tebi. Bože moj,« vrijedno doslovce za duše u 6i- 
stilištu One trpe od nemira i zato, što su im muke dugo¬ 
trajne, a u njih sve više raste želja za sjedinjenjem s 
Bogom. I Crkva to drži, jer dopušta, da se za pokojne 
osnuju misne zaklade i za više stoljeća. Ona i u oficiju 
za pokojnike uzima kao vapaj siromašnih duša u čisti¬ 
lištu riječi: »Jao meni, jer se boravljenje moje oteglo.« 
(Ps. 119, 5.). 

Međutim ako i jesu muke siromašnih duša tako bolne 
i dugotrajne, one ih ipak rado podnose, jer trpe od ljubavi 
prema Bogu. 

Dragi čitaoče! Nije li istina, da bi i ti prije po¬ 
magao bolesnika, koji teško ali strpljivo pati, negoli onoga, 
koji se ne zna strpiti, već radi bolesti svoje mrzi i na Boga 
i na cijeli svijet? A duše su u čistilištu najstrpljiviji bo¬ 
lesnici, koji s odanošću u volju Božju podnose svoje teške 
muke. Budi im zato milostiv i pomozi im, kolikogod 
možeš. S- 


Brat ,,sv. Ivan“. 

Prije više stoljeća življaše u jednom samostanu na 
irskoj obali neki redovnik, komu radi pobožnoga življenja 
nadjenuše ime »sveti Ivan«- Bijaše on ljubimac cijeloga 
samostana, vazda veseo, ljubezan, vrlo uslužan i čedan, 
premda se odlikovaše odličnim rodom i velikom učenosti. 

Njegova se ćelija nalazila kraj opatove, jer je imao 
da vodi pisarničke poslove, pa je trebalo da bude opatu 
pri ruci. 

Bijaše Spasovo, kad uđe u luku lađa kraljeva brata, 
vojvode Eduarda. Došao je taj da posjeti samostan, ko¬ 
jemu je bio veoma sklon. Redovnici se požure pred 
ulaz, da se ondje poredaju i svečano dočekaju vojvodu. 

Kad ie Ivan stupio na vrata, ču kako ljudi šapuću: 
»Eto svetoga Ivana«. Na te je riječi za čas popustio ta¬ 
štini, ali se odmah pokaje za pogrešku, okrenu se naglo 
i ode brzim koracima u kapelu žalosne Majke Božje, koja 
se nalazila blizu ulaza. Kleknu pred čudotvornu sliku, 
s uzdignutim rukama zamoli Blaženu Gospu, neka mu u 
ime pokore i zadovoljštine za tu krivnju dade neku 
doživotnu sramotu, eda nikada više ne popusti taštim 
mislima. Odmah se izatoga vrati k svojim drugovima, 
koji bijahu spremni za doček, a već se vojvoda i pribli¬ 
žavao. 

Nakon srdačnog pozdrava ode vojvoda Eduard u 
pratnji opata i Ivana u opatovu ćeliju, jer je od kraljice 
i od nekih velikaša donio veću svotu novaca za izgrad¬ 
nju samostana kao i za različite pobožne svrhe. Ivan je 
već svršavao zakladne isprave, koje su tu trebale, kad 

netko pozove opata. Tako on ostane sam s vojvodom 
u sobi. I vojvoda se našali s njim govoreći, da će on 
s tom svotom novaca po svoj prilici ostaviti samostan, 
i malko se proveseliti u svijetu. Ivan se toj šali od srca 
nasmije- 

Uto zazvoni podne, te Ivan spremi isprave i novac 
i požuri se na zajedničku molitvu, što se vršila prije 
ručka. Tu sine vojvodi šaljiva misao, koju odmah i iz¬ 
vede. Uzme naime novac, što ga je Ivan netom zamotao 
u rubac i sakrije ga u ugao kreveta u Ivanovoj ćeliji. 

Svečani objed bijaše u najljepšem toku, kada dođe 
vijest, da se vojvoda smjesta vrati na kraljevski dvor, jer 
se radi o veoma važnim poslovima. I tako mu se ne ispuni 
želja, da ostane nekoliko dana u samostanu, i da razgleda 
nacrte za novogradnju; ravno od stola morade na lađu. 
Razumije se, da su redovnici vojvodu ispratili, i on se 
srdačno oprosti sa svjema napose s opatom i s Ivanom. 

Kad je vojvoda otišao požuri se opat s Ivanom u 
svoju ćeliju, da uredi novčane stvari. Kad eto zla — 
novcu nigdje traga. Samo ga je domaći čovjek mogao 
uzeti. Opat dade znak, da se svi redovnici skupe. 
Saopćiv im, što se dogodilo, odredi, da pod njegovim 
vodstvom četvorica starijih redovnika zajedno s Ivanom 
pretraže sve prostorije, dok su drugi kroz to vrijeme 
obavljali molitve. 

Uzalud su posvuda pretraživali, i napokon sve ispre- 
metali u opatovoj ćeliji. Ako i jesu bili svi potišteni, ipak 
se nassmijaše, kad je opat rekao, da pretraže još Ivanovu 
ćeliju, gdje će se ipak morati da pronađe novac. 

Uđoše bez nade u jednostavnu Ivanovu ćeliju- Jedan 
od redovnika pristupi krevetu, podigne pokrivalo i opazi 
u uglu zamotak. Izvadiv ga nađe u njemu dugo traženi 
novac. 

Svi se zbuniše. Prestravljeni se Ivan zagleda u 
nesrećno blago, problijedi, padne na koljena i digne ruke 
prema opatu, da obrani svoju nevinost. Ali tu mu stre- 
limice sijevnu u pameti, kako je prije nekoliko sati upravo 
tako klečao pred slikom Majke Božje i molio je za neku 
sramotu, a sad mu je evo molba uslišena. I ne izusti 
ni riieči kao da mu je ta pomisao zavezala usta, a opat 
pomisli, da Ivan priznaje svoju krivnju, te odmah izreče 
osudu. 

»Ivane«, reče on, »jer si dosada vazda dobar bio, 
neka bude ova krivnja zauvijek zakopana u našem srcu. 
Ali si ti za cijeli svoj život lišen svake časti i nikad 
ti se više neće povjeriti ni najmanja služba. Stanovat 
ćeš u najgoroj ćeliji, bit ćeš vazda posljednji u koru a 
kod stola ćeš sjediti na posljednjem mjestu. Bog ti neka 
oprosti, što si skrivio.« 

U ono su vrijeme kaznili krađu smrću, te je po tom 
ta kazan bila posve neznatna. Ivan poljubi opatu šutke 
ruku i pođe za njim u veliku dvoranu, gdje opat priopći 
braći, da se novac našao, da je sve u redu i da o tom više 
nitko ne govori. 

Kod stola je sjedio Ivan -na posljednjem mjestu. U 
blagovaonici je vladala tišina kao nikad prije- Kad zagle¬ 
daše redovnici Ivana na kraju stola, cdložiše nož i vilice, 
nijesu više mogli da jedu. Dok se čitalo duhovno štivo, 
na oko su slušali, a u nutrinji ih je morila teška pomisao: 
Sto li je to skrivio Ivan? Svaki je mislio svoje. 

Ivan je sjedio blijed na svome mjestu, ali su mu se 
ipak na licu vidjeli mir i ljubeznost, dok je trošio svoj 
čedni ručak. Samo se kod njega čuo zvek tanjura, što je 
još više svraćalo na nj pozornost. Samo je on pažljivo 
slušao što se čitalo, a kad se međutim čule riječi »stid i 
sramota«, podigne oči i upre pogled u veliko raspelo, što 
je visjelo u blagovaonici. 

Uzrujanost, koja se tom zgodom podigla u samo¬ 
stanu, skoro se slegnu. 0 »svetom Ivanu« nije više nitko 
govorio, premda se Ivan ništa ne promijeni u svom vla¬ 
danju i premda ni najstroži sudija ne bi ni kakve po¬ 
greške mogao da nađe na njemu. Uza sve to često je 
živo osjetio, da je posljednji u samostanu. Tu je žalost 
snosio kao svetac. Svaki ga je držao posljednjim samo¬ 
stanskim bratom, od koga nije očekivati ništa dobro, jer 
je jednom nešto veliko skrivio, premda nijesu ništa po¬ 
bliže znali o tomu- 

Tako je prošlo deset, pa dvadeset godina a i preko 
toga, te se napokon primakla i trideseta, otkako se zbio 
taj događaj. Ivan je ostario i tjelesno veoma oslabio. 

Dan prije Spasova zadesi ga posljednja žalost. Dok 
su kitili oltare, htjede i on da pripomogne, ali ga otpre- 
m-iše uz pogrdne riječi. Rekoše mu, da za nj nema nika- 
kova posla, gdje se iznose tolike dragocjenosti. Predavši 
se volji Božjoj, odvuče se zgrbljen od starosti teškom 


— 95 


mukom u svoju ćeliju. Osjeti, da mu se približava svr¬ 
šetak i zatraži duhovnika. Tomu naloži, neka poslije nje¬ 
gove smrti reče opatu, da on doista nije znao, kako je 
novac dospio u njegovu ćeliju, i da ga on nije uzeo. 

Kad je opat došao, da se oprosti od Ivana, nije taj 
više mogao da govori. A opat niu reče: »Ivane, dragi 
Ivane! Nikada nijesi ni u najmanjem prestupio redov¬ 
nička pravila, ti si zapravo živio među nama kao svetac. 
Nikada nijesi ništa zla učinio, osim samo jedamput, ali je 
i to već davno oprošteno i zaboravljeno; za to si sve do 
danas morao trpjeti kazan, a i Bog ti je sigurno oprostio*. 

U tom se času pričini opatu nemogućim, da bi Ivan 
mogao takvo zlo učiniti. Ali što ga je imao da ispita prije 
trideset godina i što je tada po pripuštenju promisla 
Božjega izostalo, to ga zapita sada, kad je već bilo pre¬ 
kasno. »Ivane,« reče on, »kako si takvo što mogao učiniti? 
Ivan se trsio, da posluša i kaže nekoliko riječi, ali više 
nije mogao da razgovijetno govori, pa ga opat ne shvati. 
»Dobro, dobro dragi Ivane«, reče opat, »ti si mi uvijek 
bio najmiliji, bio si najposlušniji među braćom«. 

Drugo se jutro činilo, da će Ivan skoro svršiti, a 
smrtno je zvonce sjećalo braću, da se mole za umirućega. 
U to je isto vrijeme imao da dođe vojvoda Eduard, i re¬ 
dovnici su se poredali na velikom ulazu da ga dočekaju 
upravo kao ono prije trideset godina. Vojvoda je bora¬ 
vio u dalekom svijetu, odakle se vratio u domovinu, pa se 
požurio, da posjeti i samostan. 

»Koliko sam puta hotio da vas pohodim«, reče voj¬ 
voda nakon srdačnog pozdrava, »ali su me zadržavali 
državni poslovi. Često sam mislio na vas, a osobito 
na«... i pri tom prođe pogledom sve redovnike kao da 
traži nekoga. »A gdje je moj mili Ivan?« zapita radoznalo. 
»I on je sigurno već ostario i posjiedio. Gdje je on. 
Uvijek sam se smijao, kad bih se sjetio, kakvo je negdje 
lice načinio. Zar se nije nikada potužio?« A opat reče: 
»Ne znam o čemu govori tvoja visost, ali evo upravo 
njemu zvoni smrtno zvonce-« 

Nato će vojvoda ozbiljno: »Kad sam bio ovdje po¬ 
sljednji put, donio sam veću svotu novaca, i tu sam svotu 
zamotanu u rubac sakrio u Ivanov krevet«. Opat se sav 
upropasti i stajaše nekoliko časaka kao okamenjen. Kad 
se kao osvijesti, reče: »Strašnu je stvar učinila tvoja 
visost. Požurimo se, da to popravimo koliko se da, prije 
nego Ivan umre.« 

Žureći se k Ivanovoj ćeliji ispripovjedi opat vojvodi, 
kakve je posljedice imala njegova šala. Kad su došli na 
vrata Ivanove ćelije, javi im bolničar, da će Ivan skoro 
izdahnuti. Hiteći k postelji vikaše opat: »Ivane, dragi 
Ivane«! A ovaj još jednom otvori oči i prepozna na¬ 
zočne. Bacivši se na koljena moljahu vojvoda i opet umi¬ 
rućega: »Dragi Ivane oprosti nam!« Ivan ih milo pogleda, 
lice mu se zasja radošću i on s blagim smiješkom usnu 
u Gospodinu. 

— ks. 

Gdje je sreća? 

U nekom mjestu živio zanatlija priprosto, ali po¬ 
šteno. Nije imao ništa svoga, jer je stanovao u tuđoj kući. 
Marljivošću je i štednjom prehranjivao sebe, ženu i dje¬ 
čicu, pa je ipak uza sav napor i muku bio uvijek veseo i 
zadovoljan. Blizu njega je stanovao drugi zanatlija, koji je 
mnogo bolje stajao, stanovao u svojoj kući i imao svega, 
ali je ipak bio uvijek nemiran i nezadovolian. 

Jednom upita ovaj svoga siromašnoga susjeda, kako 
se može osjećati sretnim u svom siromaštvu, dok on bolje 
stoji, a ne može naći mira i zadovoljstva. 

Pošteni mu zanatlija odgovori: »Meni sreće nikad 
ne fali, ona je trovrsna: jednu kupujem, jednu 
sam sebi dadem, a treću ukradem«. Začudi se 
susjed i umoli ga, da mu razjasni, što to znači. 

»Jednu srećusamsebi dadem«, reče sretni 
zanatnik, »to znači: kad me stignu teškoće i križevi, ko¬ 
jih ima svaki čovjek, onda velim sam sebi: Žalost ništa 
ne koristi, pomolim se Bogu, zapjevam pjesmicu i žalost 
otide. Drugu sreću kupujem. Kako? Zar se sreća 
može kupiti? Možda se dobiva u krčmi, kod igre i punih 
čaša? Ne, jer je tu nije. Ja kupujem sreću u svojoj ra¬ 
dionici, kod svoga posla. Kad po danu marljivo 
radim, navečer sam umoran, ali i veseo i zadovoljan među 
svojom družinom, tad mi je i počinak još jedamput slađi. 
Tako ja sreću kupujem. Ako je pak ne mogu kupiti, to je 
ukradem. Možda uzimam tuđe blago i dobro? Ne, 
Bože sačuvaj, jer u krivičnom blagu nema sreće ni blago¬ 
slova- Ja ovako postupam: kada dođe na me nesreća, po¬ 
gledam visoke i velike kuće u mjestu, pa mislim, da su 

bogataši u njima više puta nesretniji i nezadovoljniji od 
mene. Poslije pogledam na mnogo ljepšu kuću gore na 
nebesima, pa mislim, da su tamo gore još krasnija pre¬ 
bivališta i stanovi, gdje više nema žalosti ni nesreće, ni 
bolesti, ili suza. Tako se sam utješim i tako ukradem sebi 
sreću iz palača bogataša i iz nebeskoga raja«. 

Zaista prava je sreća samo u marljivom radu i u 
savjesnu ispunjavanju svojih dužnosti. Prava je sreća u 
Bogu i u pravoj pobožnosti. To je trostruki put do sreće, 
po kojem je najsavjesnije išao sv. Josip, taj uzor radnika 
i svakoga čovjeka. Nasljedujmo ga i mi, pa ćemo biti 
sretni i spaseni. 

Franjo Štetan, župnik. 



Sreća. 

Po livadi leptir, ja lutam po svijetu. 

Da sa sebe stresem ovu tešku sjetu, 

Što ko lanac steže moje mlade grudi — 
Sreću tražim, sreću, nje mi srce žudi. 

Ali širom svijeta svako srce strada. 

Svuda mrak je smrti, svuda odjek jada — 
Zalud prodrijet gledam kroz tu tamu gustu, 
Svuda nađem isto svuda pustoš pustu. 

I već klonu moje umorene zjene. 

Jasno evo ćutim, da mi žiće vene. 

Nevesela suza sa oka mi kane. 

Odroni se tiho, na zemljicu pane. 

Uzdah mi se vine isred jadnih grudi: 

Gdje si, rajska srećo, koje srce žudi? 

Dok ne šanu glasak grudina i«z dubina: 
»Kažiput je k sreći nauk Božjeg sina!« 

D. Kamber. 

Mališev Božić. 

Ruski napisao: T. M. Dostojevski. 

Još vrlo malen dječarac, od šest ili ča i manje go¬ 
dina, probudio se ujutro u vlažnom i hladnom podrumu. 
Bio je odjenut nekakvom dugom haljinicom i drhtao je. 
Dah mu je izlijetao ko bijela para i sjedeć u uglu na kov¬ 
čegu on je od dosade navlaš naduvao obraščiće i zabav¬ 
ljao se ispuštajući tu paru i gledajući kako ona polijeće. 
Njemu se htjelo, veoma mu se htjelo jesti. Nekoliko je 
puta izjutra dolazio k odru, gdje je na tankoj, tankoj bla- 
zini i na nekakvom zavežljaju mjesto uzglavnika ležala 
bolesna njegova majka. Kako se ona tu našla? Po svoj 
prilici je došla sa svojim mališem iz tuđega grada i na¬ 
jednom oboljela. Stanovnici su se toga kuta razišli zaradi 
praznika; ostao je tek čovjek u dugoj haljini, koji je pi¬ 
jan ko batina ležao već cijela dvadeset i četiri sata ne 
čekajući praznika. U drugom je uglu sobe stenjala od 
reumatizma nekakva osamdesetgodišnja starica, koja je 
nekad negdje bila dadiljom, a sad je umirala osamljena 
uzdišući, brundajući i mrmljajući na mališa, te se on već 
i bojao da priđe bliže k njezinu uglu. Vode se dokopao 
negdje 11 a dvorištu i napio se, no nigdje da bi našao ni 
korice kruha, te je već po deseti put išao da budi svoju 
mamu. Napokon ga je i strah hvatao u tami; davno je 
već počela večer, a vatre nisu ložili. Popipavši majčino 
lice čudio se on, što to ona ne će nikako da se diže i što 
je postala hladna kao zid. »Ovdje je već jako hladno«, 
pomisli, poposta časkom zavukavši nesvijesno ruku pod 
pokojničine pleći, zatim dunu u prstiće, da ih ogrije, na¬ 
pipa najednom na odru svoju jadnu kapu i tiho se šulja¬ 
jući iziđe iz podruma. Bio bi on još i zaranije izišao, ali 
se sve bojao gore na vrhu stuba velikoga psa, što je 
vas dan zavijao na susjedskim vratima. No psa više nije 
bilo, i on najednom izađe na ulicu. 

Bože, kakav grad! Nigda još nije vidio ništa takvo. 
Tamo, otkud je on došao, po noći je takav mrak i u ci¬ 
jeloj je ulici samo jedna svjetiljka. Niskima se i jadnim 
drvenim kućama zapiru prozori kapcima: tek što se 
smrkne, nigdje nikoga na ulici, svi se zatvaraju po ku¬ 
ćama i samo zavijaju čitave rulje pasa; stotine ih i ti¬ 
suće viju i laju po svu noć. No zato je tamo bilo toplo 
i njemu su davali jesti, a ovdje — Bože, kad bi bilo što 
pojesti! I kakva je ovdje vika i buka, kakva svjetlost 


— 99 — 


i ljudi i konji i kola i studen, studen! Mrzla para bije od 
umornih konja, od vrućega daha njihovih nozćrva; po 
sipkom snijegu udaraju o kamen potkove i sve se tako 
tiska; a Bože, on bi tako htio jesti, pojesti barem kakav 
komadić i tako ga bole prstići! 

I opet evo ulice — o kako je široka! Gle, tu će 
ga sigurno zgnječiti; kako oni svi viču, lete. voze se. A 
svijetla, svijetla! No što je to? Uh, kakvo veliko staklo, 
a za staklom soba i u sobi drvo do saga! To je božično 
drvce, a na drvcu toliko svjećica, toliko zlatnih papirića 
i jabuka, a naokolo lutkice, malašni konjici; po sobi lete 
čista, lijepo odjevena djeca, smiju se i igraju i jedu i piju 
nešto. Gle one djevojčice, što je počela plesati s mali- 
šem, kako je to mila djevojčica! Gle, i muzika je tu. čuje 
se kroz staklo. Gleda on, čudi se, već se i smije, a bole 
ga prsti i na nožicama, a na ručicama su posve crveni, 
više se ne gibaju, bole, kad se i malo pomaknu. I najed¬ 
nom se sjetio mališ, da ga jako bole prstići, zaplakao i 
pobjegao dalje. I gle, opet vidi sobu kroz drugo staklo, 
opet su tamo drveta, a na stolovima paštete; ima ih sva¬ 
kojakih, bademovih, crvenih, žutih. I sjede tu četiri bo¬ 
gate gospođe, a tko k njima pristupi, tomu daju pašteta. 
A otvaraju se vrata svaki čas, i ulazi k njima s ulice 
mnogo gospode. Prikrao se mališ, otvorio najednom vrata 
i ušao. Uh, kako su na nj zavikali i zamahali! Jedna je 
gospođa hitro došla, sunula mu u ruku novčić i sama 
mu otvorila vrata na ulicu. Kako se prestrašio! A tu mu 
novčić ispao i zazvonio po stubama; nije mogao da 
stisne crvenih prstića i da ga pridrži. Izletio mališ i po¬ 
šao što je brže mogao, a kuda, to nije ni sam znao. Htjelo 
mu se opet plakati, no bojao se i bježao, bježao i duvao 
u prste. I zahvatila ga žalost, što je najednom bio tako 
sam i u strahu. A najednom, Bože, što je to opet! Stoji 
sila ljudi i čudi se: na prozoru iza stakla tri malene 
lutke, opravljene u crvena i zelena odjelca i uprav, uprav 
kao žive! Nekakav staračac sjedi i igra na velike gusle, 
dva druga stoje i igraju na malim guslicama i po taktu 
mašu glavama i gledaju jedan drugoga i usne im se miču, 
govore, zaista govore — samo se eto iza stakla ne čuje. 
I pomislio isprva mališ, da su oni živi, a kad se posve 
domislio, da su to lutke, odjednom se glasno nasmijao. 
Nikad nije on vidio takvih lutaka i nije ni znao, da ima 
takvih! I plakao bi, ali su lutke smiješne, tako smiješne. 
Najedamput mu se učinilo, da ga je netko otraga pogra- 

bio za haljinicu: ovelik je zli dječarac stajao tu i izne¬ 
nada ga udario po glavi, srušio mu kapu i udario ga no¬ 
gom. Mališ pao na zemlju, viknuli na nj, on se ukočio, 
potom se trgnuo pa bjež* i dobježao sam ne zna kuda, k 
nekim vratima, u tuđe dvorište, i sio iza drva. »Tu me ne 
će naći, a i tamno je«. 

Sio on i zgurio se ni ne dišući od straha, kad mu 
iznenada, posve iznenada bude tako lijepo: ruke ga i noge 
najednom prestale boljeti, postalo mu tako toplo, toplo 
kao na peći. Ole, sav se stresao: ah, on je to kanda 
zaspao! Kako je lijepo tu zaspati! »Posjedit ćti ovdje, pa 
ću opet poći da gledam lutke«, pomislio mališ i nasmi- 
jehnuo se. »Sasvim su kao žive!...« I odjednom se njemu 
učinilo, kanda je mama nad njim zapjevala pjesmicu. 
»Mama, ja spavam; ah, kako je tu lijepo spavati!« 

— Pođi da sa mnom božićuješ, mali, šapnuo naje- 
damput nad njim tihan glas. 

On je mislio, da je sve to njegova mama: ali ne, 
nije ona. Da tko ga je to pozvao? On ne vidi, no netko 
se nagnuo nada nj, zagrlio ga u tami, a on mu pružio 
ruku i... i najednom — o kakvo svijetlo! O kakvo bo¬ 
žično drvce! Pa i nije to božično drvce, on još i nije 
vidio ovakvih drveta! Gdje je on to sad? Sve bljeska, 
sve se sja, i naokolo sve same lutkice — ne, ne, to su 
sve živi dječarci i djevojčice, samo su tako svijetli. Svi 
oni kruže oko njega, lete, svi ga ljube, prihvataju ga i 
nose sa sobom: da, on i sam leti i vidi: mama ga gleda 
i radosno mu se smije. 

— Mama! mama! O kako je lijepo ovdje, mama! 
viče joj mališ i opet se grli s dječicom i hoće mu se, da 
im što prije pripovijeda o onim lutkama iza stakla. »Tko 
ste vi, dječarci? Tko ste vi, djevojčice?« pita on smijući 
se i grleći ih. 

»To je Kristovo božično drvce,« odgovaraju mu 
oni. »Kod Krista je uvijek na ovaj dan božično drvce za 
dječicu, koja onamo nemaju svoga božičnoga drvca...« 

I doznao je on, da su dječarci i djevojčice svi bili 
djeca ko i on, no jedni su s>e smrzli još u svojim koša¬ 
rama, u kojima su bili izloženi na stubama što vode 
k vratima petrogradskih činovnika; drugi su se zadušili 
na prehrani kod finskih čuvarica u nahodištu; treći su 
umrli na isušenim drugima svojih matera; četvrti su po¬ 
ginuli od smrada u vagonima treće klase. I svi su oni 
evo ovdje, svi su sad kao anđeli, svi kod Krista, a Krist 

je sam među njima i pruža im ruke i blagosiva njih i nji¬ 
hove majke... A majke te djece sve stoje tu na strani 
i plaču, svaka prepoznaje svega dječaka ili djevojčicu, a 
oni polijeću k njima i ljube ih, taru im suze svojim ruči¬ 
cama i mole ih neka ne plaču, jer im je ovdje tako lijepo ... 

A dolje su ujutru sluge našli malo tielešce pobje- 
gloga mališa, koji se smrznuo iza drva. 


Od istoka*) . . . 


Od isteka sunčanoga 
Do nakraj kruga zemnoga 
Vladaru Kristu pjevajmo. 
Kog rodi Djeva Marija. 

U čovječansku priliku 
Zaodijeva se Stvoritelj, 

Da tijelom tijelo izbavi 
I stvora svog ne izgubi. 

U Majku onu nedužnu 
Nebeska milost ulazi; 
Otajstva nosi Djevica 
Dotada drugoj neznana. 

Od grudi onih stidljivih 
Najednom crkva postaje; 
Neokaljana, bez muža 
Božanskog Sina začinje. 

I rađa sveta Rodilja, 

Kog prorekao Gabrijel, 
Kod pozdravljao veselo 
Iz majčin-krila Krstitelj. 

On sijena niti jasala 
Ne prezire, a mlijeka kap 


*) Crkvena pjesma prenesena iz latinskoga u naš jezik. Čtaju je 
svećenici (u svome molitveniku, u molitvi zvanoj „Pohvale'*) na Božić. 

To sva je hrana Onomu. 

Koj tiša glad i ptičici. 

Sav raj se Bogu raduje 
I pjevaju mu Anđeli, 

A Pastir, svijeta Stvoritelj, 

Pastirima se otkriva. 

Oj slava tebi, Isuse, 

Od Majke Djeve rođeni, 

Sa Ocem, Duhom presvetim 
U vječne vijeke vijekova. 

Amen. 

M. 


Sv. Terezija. 

Terezija i Crkva. 

(Nastavak.) 

Terezijina odlučnost, njezin način i njezino uvjere¬ 
nje ganu generalnoga vikara i on joj dade potrebno do¬ 
puštenje. Kako pak ona sad nije imala više od četiri 
dukata, nije mogla kupiti kuće. Stoga kupi za te novce 
dvije slike za oltar, dvije slamnjače i dva vunena pokri¬ 
vala te stade razmišljati, kako bi za prvo vrijeme samo 
najmila kuću, i tako ipak osnovala samostan. Neki posve 
siromašni čovjek ponudi joj se za pomoć, i što ne posti- 
goše bogataši i odličnici, koji su htjeli pomagati Terezi ju, 
postiže on. Skoro nađe zgodnu kuću i donese svetici 
odmah i ključe. Pomažući on svaki dan u svemu sestrama 
pođe im za rukom, da su za kratko vrijeme mogle osnovati 
samostan. Prvih je dana vladalo ondje veliko siromaštvo, 
osobito su sestre oskudijevale hranom. Od ljubavi prema 
Božanskomu Učitelju bila je Terezija u to vrijeme puna 
radosti; držala se srećnom, da može nešto trpjeti za Nj. 
No naskoro stadoše građani donositi toliko hrane u samo¬ 
stan, da je nijesu mogle ni potrošiti i Terezija se raža¬ 
losti kao da joj je tko oteo veliko blago. Opazivši da su 
i druge sestre žalosne, zapita ih ona, čemu se žaloste. 
One joj odvrate: »Kako da ne budemo žalosne, majko, kad 

nijesmo više siromašne!« Od onoga je vremena rasla u 
Terezije želja za siromaštvom. 

U to se nađe jedna od onih sestara na samrti, a Te- 
režija zamoli Gospoda cd svega srca, da joj udijeli srećan 
smrtni čas. Na ovu joj se molbu ukaže Božanski Spasitelj 
uz uzglavlje umiruće, raširi nad njom ruke kao da hoće 
da je brani i reče: »Budi uvjerena, kćerko moja, da ću 
isto tako biti u pomoći svim redovnicama, koje budu 
umirale u tvojim samostanima. Neka se dakle ne boje 
napasti u času smrti«. U taj čas izdahno sestra mirno 
i blaženo. 

Poslije osnutka ovoga samostana utemelji Terezija 
samostane u Pastrani i Salamanci. Pošla je onamo, jer 
ju je pozvao o. Gitijer, rektor isusovačkoga kolegija, iz¬ 
vanredni govornik i duhovnik, koji doskora postade žr¬ 
tvom francuskih heretika. Terezija ode u Salamanku 
s jednom od svojih sestara, pošto je biskup u Salamanci, 
Petar Konzalva de Mendoza dopustio, da osnuje ondje 
reformirani samostan. Putovala je po zimi, u trošnim 
kolima, te prispjela onamo u predvečerje Svih Svetih- 

Nikakva teškoća nije mogla smesti svetice kod osni¬ 
vanja samostana. Nije rado putovala, no kad bi se jednom 
spremila na put, sve joi je bilo lako, jer je bila uvjerena, 
da služi Gospodu i veselila se unaprijed, kako će On biti 
opet na jednome mjestu hvaljen i slavljen u presv. Oltar¬ 
skom Sakramentu. Znala je reći: »Posebna ie utjeha za 
me, kad vidim koju crkvu. Otpadnici su razorili tolike 
crkve, te se zaista nitko ne smije žacati da podigne takvo 
sveto mjesto, pa stajalo to ne znam koliko truda i napora. 
Znadem, da su mnogi ravnodušni prema tome, što Isus 
Krist, pravi Bog i pravi čovjek, boravi na više mjesta u 
presv. Oltarskomu Sakramentu, no nama njegova na¬ 
zočnost mora da bude velikom utjehom.« 

Kad je prispjela u Salamanku, nije najmljena kuća 
bila još ispražnjena. Pobožan neki čovjek zauze se za 
svetičinu stvar tako, da su stanari, neki đaci, ostavili još 
iste večeri kuću. Terezija uđe sa svojom družicom, no 
sve su prostorije bile tako zapuštene, da su obadvije mo¬ 
rale raditi cijelu noć, da odstrane svakovrsnu nečist. 
Pošto se tad Terezija malo odmorila na svežnju slame, 
bude u novome samostanu još na svetkovinu Svih Svetih 
služena sv. misa. Kuća je kao i sve druge stavljena pcd 
zaštitu sv. Josipa. Naskoro su ovamo poslane neke re- 

dovnice iz samostana od Utjelovljenja u Avili a neke iz 
Medine. Živjele su veoma oskudno. 

U toj je kući bio samostan tri ili četiri godine. Kako 
je pak kuća bila veoma hladna i vlažna te stoga za stano¬ 
vanje nezdava, i kako su prilike bile takve, da redov¬ 
nice nijesu mogle uvijek imati uza se presv. Oltarski 
Sakramenat, ostave to mjesto. Nijedan osnutak nije Te- 
reziju stajao toliko truda, koliko ovaj u Salamanci. 

Da spomenemo štogod o karmelskome samostanu u 
Albi. Franjo Velaskez, nadglednik dobara vojvode od 
Albe i njegova žena, Terezija de Lajs, zamole Ivana 
d’Avala, svaka svetičina, da bi nagovorio Tereziju, nek 
ondje osnuje samostan. Oboje stanovahu prije u Sala¬ 
manci tužni, što im Bog ne blagoslovi braka djecom. 
Gospođa se usrdnom molitvom uteče sv. Andriji, da bi joj 
isprosio od Boga potomaka, koji će poslije njezine smrti 
i smrti njezina muža slaviti Boga. Sv. joj se Andrija 
ukaže i pokaže joj neko dvorište- U njemu je bio studenac 
a nedaleko od njega livada puna cvijeća. Apostol joj 
reče: »Evo ti djece, no druge vrste negoli su ona, za 
kojom čezneš!« Gospođa dakako ne shvati ovoga viđenja, 
no odsada presta moliti za djecu i stade se dogovarati 
s mužem, kako bi osnovali samostan. Dok se ona savje¬ 
tovala s njim o mjestu, gdje bi podigli tu kuću, bude Fran- 
cisko imenovan upraviteljem dobara vojvode od Albe, 
te se morade i nastaniti u Albi. Došavši onamo uvidje 
gospođa, da je kuća, koju je njezin muž prije nekoliko 
dana kupio za stanovanje, za njih dvoje prevelika. Kad 
je pak došla u dvorište, opazi ondje studenac i sav pro¬ 
stor tako razdijeljen, kako joj je pokazao u snu sv. Andrija. 
Oboje dakle odluče, da će tu sagraditi samostan. U tu 
je svrhu trebalo kupiti još nekoliko susjednih kuća, što 
oni i učiniše. Kad je sve bilo već gotovo, uplete se đavao, 
kojemu dakako nikako nije bilo po volji, da bi se tu vršila 
tolika dobra djela, i on potaknu Franciskove znance, da 
ga odvrate od toga nauma. Napasniku uspije posao to¬ 
liko, da su plemeniti darovatelji zabacili svoju nakanu i 
odredili nekoga nećaka baštinikom svega svoga imetka. 
Ne prođe ni četrnaest dana, od te odluke, kad mladić 
oboli i umre. Ova nagla smrt uvjeri Franciska i njegovu 
ženu, da je Božja volja, te oni ipak podignu samostan. 
Stoga pozovu sv. Tereziju, odrede joj dovoljno doho 

đaka i napokon ostave kuću prepustivši je posve kar- 
melićankama, koje se ondje naseiiše 25- siječnja 1571. 

Sada tek shvati Terezija de Lajs, kakvo je ono 
cvijeće, što je po riječima sv. Andrije imalo označivati 
bolju djecu, nego bi bila ona, za koju je ona molila. 

au 

v 

Čežnja za istinom. 

Na zemlji je mncgo bludnje i laži i većina ljudi bez 
brige u njima živu. Ipak ima mnogo duša, koje nisu s 
njima zadovoljne, koje živo žele i nastoje da upoznadu 
istinu. Ta čežnja za istinom vraća mnoge nevjernike, kri¬ 
vovjerce i grješnike k Isusu. U Francuskoj je posljednjih 
desetak godina bilo sva sila obraćenja i to među prvim 
učenjacima i umnicima francuskim. I sad se nakon rata 
čuju odonud utješljive vijesti, naročito iz Pariza. Toliko 
se nekrštenih odraslih ondje krsti, toliki se grješnici izmi¬ 
ruju s Crkvom, da se to ne da ni izbrojiti lako. 

U Engleskoj se već oko 70 godina vraća mnogo kri¬ 
vovjeraca u Crkvu katoličku. Računaju, da ih popriječno 
godimice prijeđe od 8—15 tisuća. Samih je engleskih voj¬ 
nika za vrijeme rata primilo katoličku vjeru preko 40 ti¬ 
suća. Sad se odonud javlja, da tih obraćenja biva sve 
više. Ima ih veoma zanimljivih. Evo jedno takvo- 

Mlada m i s s (gospođica), vrlo pobožna anglikanka 
naumila da osnuje družbu anglikanskih milosrdnih sestara. 
Taj svoj naum izjavi anglikanskom pastoru (duhovnik u 
engleskoj krivovjernoj crkvi). 

»Dijete moje«, reče joj pastor, »vi sanjate o nemo¬ 
gućoj stvari. Nemamo mi ljudi za to. U toj su stvari, kao 
i u dosta drugih, našim učiteljima katolici.« 

»A što onda, gospodine pastore? Da postanemo i 
mi katolicima...?« 

»To ne. Treba da nastojimo, kako bismo ih dostigli.« 

»Ali zašto smo mi, gospodine pastore, ispod 
n jih?« 

»Vi ste vrlo radoznali, gospođice- O stavite to smi- 
rom. Ostanite kod svoje jednostavne vjere!« 

Prođe nekoliko mjeseci. Mlađa miss postala kato¬ 
lkinjom ... Jednoga se dana sasta opet sa svojim negda¬ 
šnjim pastorom. 

»O, to ste vi!« kliknu on. »Izvrsno. Kamo vas Je 
nestalo? Već vas dugo nisam vidio«. 

»Imam da vam kažem veliku novost. Ja sam kato- 
likinja!« 

Čekala je, što će pastor; bila je spremna, da mu od¬ 
govori. Ali kako se zadivi, kao joj on odvrati: 

»I ja. A eto, početkom moga prelaza na katoličku 
vjere bio je moj posljednji razgovor s vama.« 


Zanimljivo je, da su ovi obraćenici, koji k nama 
dođu, redovito iza obraćenja uzorni katolici. A kada koii 
katolik ctpane i prijeđe na drugu vjeru, ne ponose se baš 
njime ljudi te vjere. Jedan protestant reče: »Kad papa 
čisti vrtove, baca nama koprive.« 


Nepodopštine kod čuvanja mrtvaca. 

Vozio sam se jošte kao klerik jednih praznika sa 
svojom tetkom kroz selo V. i ona me upozorila na ovisoku 
od drugih malo udaljenu kuću, koja je imala ozdo štalu za 
blage, a nad njom je bila soba. 

Kad smo već prošli izvan sela, poče li tetka pripo¬ 
vijedati: 

— Pred nekoliko je godina umrla u onoj kući jedna 
domaća djevojka. Kako je običaj u mnogim našim kra¬ 
jevima, sabra se mnoštvo ljudi da čuvaju mrtvaca. Mjesto 
da se Bogu mole, da razmišljaju o smrti i vječnosti, kartali 
su se, skakali i pravili svakojake lakrdije. Dok su oni tako 
kratili vrijeme, najednom nešto iza ponoći ču se prasak, 
ko da puca greda. Čuvari se najednom umiriše, mnogi 
poblijediše i čekahu, što će dalje biti. No pošto se više 
nije ništa čulo, počeše se opet šaliti, glasno vikati, skakati 
i razgovarati, i u takovoj se vici niie više nitko ni obazirao 
na pucketanje- — Dok su oni tako »ubijali« vrijeme, ču 
se najednom žestok prasak, nagnu se pod i mrtvac se 
sruši sa odra. Čas i sve se stropošta dolje u štalu. Ne- 

koliko onih, koji se spasiše skočivši kroz vrata napolje, 
brzo potrče u selo po ljude za pomoć Domala dođoše ljudi 
sa svjetiljkama i provališe u štalu, otkud su dopirali vapaji i 
uzdasi. Latiše se odmah posla, da iznose ljude van. Mjesto 
jednoga tako nedostojno čuvanoga mrtvaca iznesoše ih 
sada više, jer je nekoliko čuvara zaglavilo, a mnogo ih le 
bilo što teško, što lako ranjenih. 

Cim je svanuo dan, poslaše po komisiju, koja pro 
nađe, da se nesreća dogodila, jer su grede bile već stare 
i bršive, te nisu mogle podnositi tolikoga tereta. Nesreća 
se istina dogodila eto po prirodnim uzrocima, ali ipak kad 
bi se ti ljudi bili dostojnije vladali kod mrtvaca, ne bi te 
nesreće bilo, ili bi čuli i uklonili se zlu. 

Nažalost, i sada se kod čuvanja mrtvaca drži naš 
svijet ružnih običaja; šale i komedije, često i kako nepri¬ 
stojne, slušaju se tu, gdje im je najmanje mjesto. Kolike 
rugobe, da razumni stvorovi, pa još kršćani počinjaju takvo 
što kraj mrtvaca, mjesto da ozbiljno promisle, da je i njima 
jednom umrijeti! Franjo, Štefan, župnik. 



Odgovor na mjestu. 

Sastao se jednom bezbožac s vjernim kršćaninom 
katolikom, pa mu porugljivo zagudio: 

»Kršćanine, kršćanine 
Žalosna ti majka 
Ako nebo, ako nebo 
Tek je pusta bajka!« 

Katolik mu smjesta odgovori: 

»Poganine, poganine, 

Žalosna ti majka, 

Ako pakd, ako pako 
Nije pusta bajka!« 

Napis. 

Na ploči se uz jednu Kristovu sliku čita ovo: 

»Svijetlo ia sam, al me ne gledate, 

Ja sam put, al po njem ne idete. 

Istina sam, ne vjerujete mi, 

Ja sam život, al me ne istete, 

Ja sam bogat, al me ne prosite, 
Plemenit sam, al mi ne služite, 

Najljepši sam, al me ne ljubite, 

Milostiv sam, vi očajavate, 

Svemoguć sam ne bojite me se, 

Učitelj sam, vi me ne slušate — 
Propadnete 1\ ne karajte mene.« 

Kako istinito, nažalost! 


Sloboda i jednakost. 

Stari perzijski pjesnik Firduzi pripovijeda ovu 
zgodu: Kralj je Bahram putovao po svom kraljestvu. 
Kamo je god dolazio, posvud mu je ljudstvo iskazivalo 
najveću privrženost i ljubav. Samo u jednom selu, kroz 
koje ga je vodio put, nije nitko mario za ni. Kuće su sta¬ 
jale bez ikakva nakita, ni traga kakvu svečanom dočeku. 
To razjari silnoga Bahrama i u svojem gnjevu naredi 
svomu doglavniku da poubija sve selo. Lukavi doglavnik 
promišljaše na sve načine, kako bi se to dalo izvesti, a 
da otale bude što manje štete za nj i kralja. I lukavac 
se domisli. Sazva seljane i reče im, kako je kralj u svojoj 
dobroti odlučio da posebice odlikuje njihovo selo. Objavi 
im stoga: »Kraljeva je volja, da svi vi budete neogra¬ 
ničeno slobodni i da među vama prestanu sve 
razlike, te budete svi među se posve jednaki«. Se¬ 
ljani se počeše služiti svojim novim pravima i domala 
poubijaše jedan drugoga. Nijednoga čovjeka ne osta u 
selu. Takav rod donesoše neograničena sloboda 
i posvemašnja jednakost. 

8 % 

Dobri susjedi. 


Kad je postala švicarska država, počela su se parbiti 
dva susjeda seljaka u okružju Schwyz radi livade. Jed¬ 
noga dana dođe Vid svome protivniku Gašparu, koji je baš 
sušio sjeno: »Susjede,« reče Vid, »sjutra je kod suda u 
gradu rasprava o našoj stvari; napokon ćemo znati čije 
je pravo. Ajde dakle da sjutra krenemo skupa onamo.« 
»Prijatelju,« odvrati Gašpar, »vidiš, da sam pokosio i spre¬ 
mam sijeno; sjutra ga svakako želim uplastiti. Meni je 
eto nemoguće da budem sjutra kod suda.« 

»A ja,« otpovrne Vid, »ne mcgu drukčije, kad je sud 
odgedio raspravu za sjutra. Osim toga je sad i vrijeme 
kosidbe, pak moramo znati, tko će kositi onu livadu.« 

Gašpar se malko zamisli i reče: »Znaš, prijatelju, 
kako ćemo učiniti: pođi ti sjutra u grad, pak iznesi pred 
sudom i svoje i moje razloge i dokaze. Tako ne će ni 
trebati da ja idem onamo.« 

Taj se prediog svidi Vidu. Sjutradan krene on u 
grad pa navede pred sudom svoje i svoga protivnika raz¬ 
loge i dokaze o pravu na livadu, i to tako iskreno, kako 
je najbolje znao. Kad se vratio eto ga navečer opet do 
Gašpara. »Livada je tvoja,« reče, »sud ju je tebi dosudio. 
Ja ti čestitam. Drago mi je, da smo napokon s tim na 
čistu i da ostajemo u ljubavi!« 

J. Šafran, župnik u m. 



Molba za pomoć. Proljetos ie 
na Duhovski utorak izgorjelo u 
Crnom Lugu (Gorski Ko¬ 
tar) 29 kuća, medu njima i Žup¬ 
na crkva. Sv. misa se služila is¬ 
prva u kapelici na groblju, a ka¬ 
ko je ta u lošem stanju, služi se 
sada radi rdava vremena u žup¬ 
nom stanu. Revni nas tamošnji 
župnik vlč. g. F. Schlogl moli, da 
bismo preporučili kršćanskim du¬ 
šama, neka bi što pridoni¬ 
jele za popravak izgor¬ 
jele crkve. Mi to evo od 
svega srca činimo. Tko 
može, neka pošalje pri¬ 


nos na adresu: Župni ured, 
Crni Lug, Hrvatska. Ako hoće 
može se darovatelj pozvati na 
»Glasnik sv. Josipa«, pak će se 
u takovom slučaju u Glasniku 
oglasiti njegov milodar. 

Sedamdeseta godišnjica bi¬ 
skupa Mahnlća. Veliki starac, 
krčki biskup Mahnić, navršio je 
14. rujna o. g. 70. godina života. 
Kao profesor na bogoslovskotn 
učilištu u Gorici i poslije kao bi¬ 
skup u Krku bio je vazda čovjek 
molitve i rada, praktični kršćan¬ 
ski filozof, neustrašivi borac za 
Crkvu i narod. Katolici Hrvati 

i Slovenci moraju mnogo zahva¬ 
ljivati promislu Božjemu, što im 
Je dao Mahnića. On je prvi stao 
da budi i probudio katolike u Slo¬ 
veniji, te su se digli, udružili, iz¬ 
vježbali se i kao jaka vojska o- 
borili bezvjersku gospodu »libe- 
ralce«. Postavši biskupom u Kr¬ 
ku počeo je on da budi i Hrvate; 
njemu moramo najviše zahvaliti, 
što je i u nas nastao katolički po¬ 
kret, koji hvala Bogu lijepo na¬ 
preduje 

Odlični je svečar nažalost te¬ 
ško bolestan i nalazi se u Za¬ 
grebu. Kad Talijani zaposjedoše 
Istru pa i Krk, ustao je javno u 
novinama protiv njihovih zuluma, 
a obratio se i na mirovnu konfe¬ 
renciju u Parizu. Zato je bio za¬ 
robljen i odveden u Italiju. Po¬ 
slije su mu dozvolili, da se vrati 
kući, a odonud mu, teško bole¬ 
snu, dadoše dopuštenje, da poište 
zdravlje u banovini, gdje se eto 
još nahodi. Katolici u Zagrebu 
skromno proslaviše 70-godišnjicu 
svoga vode i oca, kojega bi sla¬ 
vili i svi drugi, kad on ne bi to¬ 
liko ljubio Krista i Crkvu. Sa¬ 
čuvaj nam ga Gospodine, pomozi 
i okrijepi pobožnoga, umnoga, ra- 
dinoga i junačkoga slugu svo¬ 
jega! 

Svećenički podmladak. Naj¬ 
odaniji od svih naroda katolič¬ 
koj vjeri jesu Irci. Poznato je, 
koliko se oni bore posljednjih go¬ 
dina, da se posve oslobode od 
Engleske. Čudno je upravo, ko¬ 
liko se mladeži u Irskoj posve¬ 
ćuje svećeničkomu staležu upra¬ 
vo ovih posljednjih godina. To 
je tim radosniji pejav, što bismo 
poradi političkih nemira očeki¬ 
vali protivno. Ove su godine 
sva irska sjemeništa gotovo pre¬ 
natrpana. Glasoviti Maynoolh 
College ima 600 gojcnaca, dok ih 


je prije u najboljim godinama bi¬ 
lo jedva 500. Milost se Božja iz- 
liva eto u velikom obilju na »otok 
Svetaca«, »Zeleni Erin«. kako se 
odavna naziva Irska. Bolje ie u 
tome i u Francuskoi, naročito u 
glavnom joj gradu Pa risu, gdje 
su se također sjemeništa napuni¬ 
la. I naša bratska Slovenija ne 
oskudijeva svećeničkim podmlat- 
kom. Kad jc ono 1918. prestao 
rat, napunilo se ljubljansko bogo¬ 
slovno sjemenište. Mnogi mladi 
ljudi dođoše s bojišta u sjemeni¬ 
šte. A kod nas u Hrvatskoj? Kod 
nas se tom prilikom sjemeništa 
prilično isprazniŠe. U Ljubljani 
ima u jednom godištu više bogo- 
slovaca, nego kod nas u sva če¬ 
tiri. Velika je to kazan Božja. 
Da nije upravo kazan radi bogo- 
psovke našega naroda? Da nam 
ne govori tim Svevišnji: Vi mene 
ružite, pa ču vam uzeti one, koji 
vas uče o meni? Mi sudova Bo¬ 
žjih ne znamo, ali bojati se mo¬ 
ramo. .Molimo, molimo Gospodi¬ 
na, da odvrnc od nas tešku ka¬ 
zan i da nam pošalje dovoljan 
broj valjanih svećenika 

Božo M. Ivaniš: Budite sa¬ 
vršeni. Pouka u ascezi. Prva 
knjiga. Knjižica džepnoga forma¬ 
ta, broširana, ima nešto preko 
300 strana. Govori u šest dije¬ 
lova o savršenstvu uopće, o putu 
k savišenstvu, o naravnim i svr¬ 
hunaravnim sredstvima, o zapre¬ 
kama, odvraćanju i spriječavanju 
savršenstva. Autor upotrebljava 
stare majstore asceze Rodrigeza 
i Scaramcllija, među modernima 
i glasovitoga Tissota, koji voden 
duhom Sv. Franje Saleskoga za¬ 
lazi zaista u đubljinu stvari. Sa- 
vremeno je kod pisca, da je kra¬ 
tak, vrijedno pohvale, da je jed¬ 
nostavan i jasan. Knjižica stoil 
20 K, a naručuje se kod pisca, p. 
Nazaret kod Banje Luke. 


Vlasnik: Samostan sestara milosrdnica. Samostanska ul. 17. Zagreb. 
Uredio: M1LAN PAVEUĆ. 

Tisak »Nadbiskupske tiskare 8 u Zagrebu. 



scfnvender, Trnjani, K 12; Zimmerman Micika, Zagreb, K 30; 
J. M. K 200; Ana Latov, Sotnica, K 8; Don Ivo Vušković, Hvar, 
K 5 • Stjepan Radanović, Čazma, K 20; Marija Korpar, Va¬ 
raždin K 10; N. N. i N. N., Zagreb K 50; Cilika Crnković K 20; 
Franko Kabalin (u ime jedne osobe) Novi Vinodol l< 100; Irena Romič 
Nijemci K 15; Karlo Rotar, Novska K 20; Jelka Pliverić, Zagreb K 20; 
N. Lončar, učiteljica, Zagreb K 60; 

Iz Amerike: Juraj Horvat K 93; Stjepan Škafer K 66; Pavao Vu" 
kelić K 73. 

Pretplatila jednu siromašnu učenicu na Glasnik sv. Josipa : Maca 
TomaŠevič, Zagreb. 

Franjevački samostan Subotica. Primili smo 636 K u ime pret¬ 
plate za Glasnike, 

Poslaše za sv. Mise; Katica Poić, Vukovar za jednu; Josip 
Schvvarz, Ivanovoselo, za jednu; Ljubica Tomič, Mostari-Dubrava, 
za jednu; Anica Prpić, Budraci, za jednu; Vjekolav Raucli, Vrbov¬ 
sko, za jednu. 

Darovale za kruh v, Antuna: Anka Delić, Andrijaševci, K 6; 
Amalija Miklaužić, Taborsko, K 30; Hermina Reštarović, Nijemci, 
K 100. 


ZAHVALNICE 


Od srca zahvaljujem svetomu Josipu, što mi je pomogao da 
dobijem namještenje. Ujedno darivam 200 K za raširenje njegova 
»Glasnika«. J. M. 

Već dugo sam dužna zahvalnicu Sv. Josipu. U kući nam se 
našla teška oskudica, tištio nas dug odveć velik za naše slabo sta¬ 
nje, a došla i bolest. Utečem se sv. Josipu, dobro unovčim neke 
stvari, kuća mi se riješi duga, osta mi novca za potrebe, a majka 
i sestra ozdraviše. Hvala Sv. Josipu, komu se utecite i vi svi, 
draga braćo i sestrice u Kristu i dobit ćete, što budete tražili. 

Marija Gustek, Krčaves. 

Od srca hvalim Presvetom Srcu Isusovu i sv. Josipu što sam 
ozdravila od griže i što su drugi od te bolesti sačuvani, te za mnoge 
druge primljene milosti u raznim potrebama. 

S. Cirenlja. 

Zagreb. U velikoj i teškoj nevolji i neprilici utekla sam se u 
pomoć sv. Josipu, sv. Antunu i presv. Srcu Isusovu i Marijinu i 
molitva mi je uslišana. Hvala i slava budi Bogu i sv. Josipu za tu 
i mnoge druge milosti. Ujedno šaljem 40 K za »Glasnik sv. Josipa« 
kao dar. 

N. L., učiteljica. 

Bijah u velikoj neprilici i zdvojnosti i utekoh se devetnicom 
sv. Josipu, obećah zahvaliti se u »Glasniku« i bijah uslišana, a sada 
zahvaljujem i kličem hvala i slava sv. Josipu, BI. Dj. Mariji i sv. 
Antunu na primljenim milostima. 

Anka L. 

Bila sam zapala u veliku bijedu, a pomoći od nikuda. Tad se 
utekoh Presv. Srcu Isusovu, blaženoj Djevici Mariji i sv. Josipu, 
da mi pomognu. Za kratko vrijeme dobih pomoć. Hvala im i čast! 
Šaljem 10 K za raširenje »Glasnika«. L. K. 

Ovim zahvaljujem javno sv. Josipu na svim dosad mi iska¬ 
zanim milostima, a osobito na toni, što se moj sin Josip zdrav na¬ 
kon višegodišnjeg ropstva sretno kući povratio. U to ime šaljem 













20 K za proširenje »Glasnika« i preporučujem se i dalje u moćnu 
zaštitu svetoga patrijarke. 

Marija Horvat, Zagreb. | 

Iz svega srca hvalim sv. Josipu, što mi je pomogao u rat¬ 
nim grozotama, te se sretno vratih u mili dom. Zahvaljujem, što 
mi je pomogao u duhovnom Životu u teškim duševnim borbama. 
Zahvaljujem, što mi je pomogao u velikoj mojoj žalosti nad gubit- > 
kom dobre žene, koja je otišla Bogu na istinu. Zahvaljujem mu za 
sve one mnoge milosti koje mi je udijelio u raznim nevoljama i ne¬ 
zgodama moga života. Hvala Ti o sv. Josipe toliko puta, koliko je 
zvijezda na nebu, pijeska u moru i lišća na drveću. Hvala Ti, što \ 
si me čuvao dosada. Ne ostavi me, moj dobri Oče i zaštitniče, ni 2 a 
budućih borba, koje očekujem i predviđam. Vodi me i ravnaj sada 
i vazda, osobito u čas smrti moje. Amen. 

F. I., Hrvatsko Zagorje. , 

Mala kćerka teško ini je obolila. Puna tuge i straha bacih se 
k nogama sv. Josipa i počeli ga vruće moliti, da mi je ozdravi. Ni¬ 
sam uzalud tražila: molba mi je uslišana, i ja evo zahvaljujem javno 
sv. Josipu za iskazanu mi milost. , 

Mare Magdić, Ogulin (Lomost). ( ‘ 

Odavna dugujem zahvalnicu sv. Josipu, komu ne mogu do¬ 
sta hvale iskazati za njegove velike pomoći. Pomogao mi je oso¬ 
bito u mom malom poslu i kad sam u ovoj užasnoj skupoći kuću 
opravljala, što sam počela, može se reći, bez krajcare i svršila bez ► 
ičije ljudske pomoći. Kad nije bilo odnikale nikakva izgleda, onda 
mi je došla uvijek pomoć od toga miljenika Božjega. Sama sam 
ostala sa šestero nejake dječice, od kojih je najstarije imalo 11 go¬ 
dina, a najmlađe jednu godinu, kad im je smrt uzela milog oca. Hra- 1 \ 
nila sam ih sama ja sirota majka, bez ikakve ljudske pomoći, jedino 
s pomoću Boga velikoga i Sv. Josipa. O Sveti Josipe, usta ti moja 
ne mogu izreći hvale ni pero moje napisati, kako srce osjeća! Skla- ( 
pam sa svojom dječicom ruke i molimo te, da nam pomogneš i u ‘ 
buduće 11 svakoj potrebi duševnoj i tjclisnoj, ko i dosada! 

Zahvalna obitelj Ane Čurčić, Odžak. 

Zahvaljujem sv. Roku i sv. Frani Ksavcru. U mnogim potre¬ 
bama pomogli su mi ovi miljenici Isusovi, pa svemu svijetu do- ' ►. 
vikujem, neka se utiče njima u svojim potrebama. Molim te drage 
moje svece, da me i u buduće pomažu i od mene i djece moje prime 
u poniznosti srca moga najveću hvalu. 

Ana Ćurčić, Odžak. 

Najsrdačnije zahvaljujem na velikoj pomoći 1 zaštiti svoga 
muža, te i nadalje molim presv. Srce Isusovo, bi. Djevicu Mariju, 
sv. Josipa i sv. Antuna da nas zaštite i pomažu. (Šalje 30 K kao 
dar za »Glasnik«). 1 

Micika Zimerman. > 

Zahvaljujem Srcu Isusovu, Majci Božjoj, sv. Josipu i sv. An¬ 
tunu na primljenim milostima. 

S. Armelia, milosrdnica. ( 

Za sva primljen? ’'~ u -očinstva i milosti osobito za dvokratnu 
pomoć na ispitima, ovime se sv. Josipu od srca javno zahvaljujem. 

S. M. S. M. 

Osim toga zahvaljuju sv. Josipu: S. Emelija; Maca Toma- , 
šcvić, Zagreb; Ljubica Kopić, Babina Greda. 

Zahvaljuju također na različnim primljenim milostima: 
Irena Romlć, Nijemci; Marija Korpar, Varaždin; Milan JelaČa, 
Gospić. j 



